Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 787/12/5511	Žilina, 2.1.2014
EEČ : 2-43-1-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.1.2014, spisová značka 2 Pv 787/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 27.09.2012 o 01.40 hod. v Bytči na Hlavnej ulici prechovával u seba mikroténové vrecúško o hmotnosti 1,06 g, v ktorom sa nachádzal rastlinný materiál, pričom skúmaním KEÚ PZ bolo zistené, že sa jedná o konopu s prítomnosťou účinnej látky THC s obsahom THC 27 mg s koncentráciou 2,5 % hmotnostných, čo zodpovedá minimálne dvom až trom jednorázovým dávkam drogy, pričom konopa je uvedená v I. skupine omamných látok a THC v I. skupine psychotropných látok uvedených v Zákone č. 13/2004 Z. z. o omamných látkach, psychotropných látkach a prípravkoch, ktorým a mení a dopĺňa zákon č. 139/98 Z. z. v znení zákona číslo 260/1999 Z. z.

Uznesením prokurátora Okresnej prokuratúry XXXXX zo dňa 2.1.2014, spisová značka 2 Pv 787/12/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením okresnej prokurátorky v Žiline pod číslom 2Pv 787/12 zo dňa 19.11.2012, právoplatným dňa 29.11.2012 bolo podmienečne zastavené trestné stíhanie voči XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák. na tom skutkovom základe, ako je uvedené vo výrokovej časti tohto uznesenia.

	Po uplynutí skúšobnej doby som zisťovala, či XXXXX žil riadnym spôsobom života a splnil tak všetky zákonom predpokladané podmienky pre rozhodnutie o osvedčení sa v skúšobnej dobe. Zistila som, že obvinený sa síce v skúšobnej dobe dopustil priestupku, jedná sa však o konanie menšej závažnosti, nesúvisiace so spáchaním trestnej činnosti, ktorá je predmetom tohto konania. V skúšobnej dobe sa nedopustil žiadneho trestného činu. Možno teda konštatovať, že podmienky pre vyslovenie o osvedčení sa v skúšobnej dobe, splnil.

	Podľa § 217 ods. 1 Tr. por. ak obvinený v priebehu skúšobnej doby viedol riadny život... prokurátor rozhodne, že sa obvinený osvedčil. Vychádzajúc z tohto ustanovenia Tr. por. rozhodla som tak ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Šamajová
prokurátorka